
Text rozhodnutia
Súd: Krajský súd Košice Spisová značka: 10Sd/38/2015 Identifikačné číslo súdneho spisu: 7015200535 Dátum vydania rozhodnutia: 11. 01. 2016 Meno a priezvisko sudcu, VSÚ: JUDr. Pavol Tkáč ECLI: ECLI:SK:KSKE:2016:7015200535.2 Uznesenie Krajský súd v Košiciach v právnej veci navrhovateľa X.. N. N. E. J. O. W. Č. Í. J. O. , S.. L. XXXX/XX, I. R. C., proti odporkyni Sociálnej poisťovni, ústredie, Ul.29.augusta 8, Bratislava, o starobný dôchodok takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Opravným prostriedkom doručeným súdu dňa 04.05.2015 sa navrhovateľ domáhal preskúmaní rozhodnutí odporkyne č. XXX XXX XXXX vo veci priznania starobného dôchodku. Navrhovateľ v priebehu konania o podanom návrhu na preskúmanie rozhodnutí odporkyne podaním zo dňa 23.12.2015 doručeným súdu dňa 29.12.2015 zobral späť opravný prostriedok proti rozhodnutiam odporkyne a žiadala konanie vo veci zastaviť. V danej veci ide o konanie podľa III. hlavy piatej časti O.s.p. (§ 250l a nasl. - rozhodovanie o opravných prostriedkoch proti rozhodnutiam správnych orgánov). Podľa ustanovenia § 250l ods.2 O.s.p. pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy piatej časti O.s.p., s výnimkou ustanovenia § 250a O.s.p. Podľa ustanovenia § 250d ods.3 O.s.p. súd uznesením konanie zastaví, ak bola žaloba vzatá späť. Žalobca môže vziať žalobu späť až do rozhodnutia súdu (§ 250h ods.2 O.s.p.). Súd z dôvodu späťvzatia opravného prostriedku navrhovateľom v súlade s citovanými zákonnými ustanoveniami konanie vo veci zastavil. O trovách konania súd rozhodol podľa ustanovenia § 146 ods.1 písm. c/ O.s.p. použitého v spojení s ustanovením § 246c prvá veta O.s.p., v zmysle ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

